CELEX: 52016PC0303
Language: et
Date: 2016-05-27
Title: Ettepanek: NÕUKOGU OTSUS Euroopa Liidu ja Filipiini Vabariigi valitsuse vahelise teatavaid lennundusküsimusi käsitleva lepingu sõlmimise kohta

EUROOPA KOMISJON
            Brüssel,27.5.2016
            COM(2016) 303 final
            2016/0156(NLE)
            Ettepanek:
            NÕUKOGU OTSUS
            Euroopa Liidu ja Filipiini Vabariigi valitsuse vahelise teatavaid lennundusküsimusi käsitleva lepingu sõlmimise kohta
            
               
         
         
            
               SELETUSKIRI
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               
                  Pärast Euroopa Kohtu otsuseid avatud lennunduspiirkonna lepingutega seotud kohtuasjades volitas nõukogu 5. juunil 2003 komisjoni alustama kolmandate riikidega läbirääkimisi kehtivate kahepoolsete lennunduslepingute teatavate sätete asendamiseks Euroopa Liidu tasandil sõlmitava lepinguga (nn horisontaalsed volitused). Selliste lepingute eesmärk on anda kõikidele ELi lennuettevõtjatele mittediskrimineeriv juurdepääs Euroopa Liidu ja kolmandate riikide vahelistele lennuliinidele ning viia seega liikmesriikide ja kolmandate riikide vahelised kahepoolsed lennunduslepingud vastavusse liidu õigusega.
               
            
            
               •Kooskõla poliitikavaldkonnas praegu kehtivate õigusnormidega
            
            
               
                  Lepingu sätetega asendatakse liikmesriikide ja Filipiini Vabariigi vahelise kümne kahepoolse lennunduslepingu kehtivad sätted või täiendatakse neid.
               
            
            
               •Kooskõla muude liidu tegevuspõhimõtetega
            
            
               
                  Lepingu ülesanne on täita liidu lennundusalase välispoliitika põhieesmärk ning viia kehtivad kahepoolsed lennunduslepingud kooskõlla liidu õigusega.
               
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
            
               
                  Euroopa Liidu toimimise lepingu artikli 100 lõige 2 ja artikli 218 lõike 6 punkt a.
               
            
            
               •Subsidiaarsus (ainupädevusse mittekuuluva valdkonna puhul) 
            
            
               
                  Ettepanek põhineb täielikult nõukogu antud nn horisontaalsetel volitustel, võttes arvesse liidu õigusega ja kahepoolsete lennunduslepingutega hõlmatud küsimusi.
               
            
            
               •Proportsionaalsus
            
            
               
                  Lepinguga muudetakse või täiendatakse kahepoolsete lennunduslepingute sätteid üksnes niivõrd, kuivõrd on vajalik liidu õiguse järgimise tagamiseks.
               
            
            
               •Vahendi valik
            
            
               
                  Liidu ja Filipiini Vabariigi vaheline leping on kõige tõhusam vahend liikmesriikide ja Filipiini Vabariigi vaheliste kõikide olemasolevate kahepoolsete lennunduslepingute kooskõlla viimiseks liidu õigusaktidega.
               
            
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
            
               •Praegu kehtivate õigusaktide järelhindamine või toimivuse kontroll
            
         
         
            
               
                  Ei kohaldata.
               
            
            
               •Konsulteerimine sidusrühmadega
            
            
               
                  Vastavalt Euroopa Liidu toimimise lepingu artikli 218 lõikele 4 pidas komisjon läbirääkimisi koostöös erikomiteega. Läbirääkimiste käigus konsulteeriti ka lennundussektoriga. Konsulteerimise käigus tehtud märkusi on arvesse võetud. Asjaomased liikmesriigid on kontrollinud kahepoolsetele lennunduslepingutele viitamise täpsust. Lennundussektor rõhutas, kuivõrd tähtis on kindel õiguslik alus nende äritegevuse seisukohalt.
               
            
            
               •Eksperdiarvamuste kogumine ja kasutamine
            
            
               
                  Ei kohaldata.
               
            
            
               •Mõjuhinnang
            
            
               
                  Ei kohaldata.
               
            
            
               •Õigusnormide toimivus ja lihtsustamine
            
            
               
                  Ettepanekuga nähakse ette õigusaktide lihtsustamine. Liikmesriikide ja Filipiini Vabariigi vaheliste kahepoolsete lennunduslepingute asjakohased sätted asendatakse või neid täiendatakse ühe ühtse lepingu sätetega.
               
            
            
               •Põhiõigused
            
            
               
                  Ei kohaldata.
               
            
            
               4.MÕJU EELARVELE 
            
            
               
                  Ettepanek ei mõjuta liidu eelarvet.
               
            
            
               5.MUUD KÜSIMUSED
            
            
               •Rakenduskavad ning järelevalve, hindamise ja aruandluse kord
            
            
               
                  Kuni lepingu jõustumiseni kohaldatakse seda ajutiselt alates sellele kuupäevale järgneva kuu esimesest päevast, mil lepinguosalised teatavad teineteisele selleks vajalike menetluste lõpuleviimisest.
               
            
            
               Selgitavad dokumendid (direktiivide puhul)
            
            
               
                  Ei kohaldata.
               
            
            
               Ettepaneku sätete üksikasjalik selgitus
            
            
               
                  Rahvusvahelisi lennundussuhteid liikmesriikide ja kolmandate riikide vahel on tavapäraselt reguleeritud liikmesriikide ja kolmandate riikide vaheliste kahepoolsete lennunduslepingute, nende lisade ja muude seonduvate kahe- või mitmepoolsete kokkulepetega.
               
            
         
         
            
               
                  Samas on liikmesriikide kahepoolsete lennunduslepingute tavapärased määramissätted vastuolus liidu õigusega. Need võimaldavad kolmandal riigil keelduda tegevus- või muude lubade andmisest liikmesriigi määratud lennuettevõtjale, kes ei kuulu olulisel määral kõnealuse liikmesriigi või selle kodanike omandusse ega tegeliku kontrolli alla, samuti sellised tegevus- või muud load tühistada või peatada. On leitud, et sellega diskrimineeritakse ELi lennuettevõtjaid, kes on asutatud ühe liikmesriigi territooriumil, kuid kuuluvad mõne teise liikmesriigi kodanike omandusse ning on nende kontrolli all. See on vastuolus Euroopa Liidu toimimise lepingu artikliga 49, millega tagatakse asutamisvabadust kasutanud liikmesriikide kodanikele asukohaliikmesriigis selle liikmesriigi kodanikega samaväärne kohtlemine.
               
               
                  On ka muid valdkondi, nagu lennukikütuse maksustamine või lennuettevõtjate vahelised kohustuslikud ärilised kokkulepped, mille puhul tuleks tagada nende vastavus ühenduse õigusele, muutes või täiendades liikmesriikide ja kolmandate riikide vaheliste kahepoolsete lennunduslepingute kehtivaid sätteid.
               
               
                  Nn horisontaalsete volituste lisas sätestatud menetluste ja suuniste kohaselt on komisjon pidanud Filipiini Vabariigiga läbirääkimisi, et sõlmida leping, millega asendatakse liikmesriikide ja Filipiini Vabariigi vaheliste kehtivate kahepoolsete lennunduslepingute teatavad sätted. Lepingu artikliga 2 asendatakse tavapärased määramissätted ELi määramissättega, mis võimaldab kõigil ELi lennuettevõtjatel asutamisõigust kasutada. Artikli 5 kohaselt lahendatakse võimalikud vastuolud liidu konkurentsieeskirjadega.
               
            
            
               Pärast kõnealuse lepingu allkirjastamist tuleks see sõlmida. Käesolevaga esitatakse sellekohase otsuse ettepanek.
            
            
               2016/0156 (NLE)
            
            
               Ettepanek:
            
            
               NÕUKOGU OTSUS
            
            
               Euroopa Liidu ja Filipiini Vabariigi valitsuse vahelise teatavaid lennundusküsimusi käsitleva lepingu sõlmimise kohta
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eelkõige selle artikli 100 lõiget 2 koostoimes artikli 218 lõike 6 punktiga a,
            
            
               võttes arvesse Euroopa Komisjoni ettepanekut,
            
            
               võttes arvesse Euroopa Parlamendi nõusolekut
            
            
               ning arvestades järgmist:
            
            
               (1)Kooskõlas nõukogu otsusega …/…/EL
                  1
                on allkirjastatud Euroopa Liidu ja Filipiini Vabariigi valitsuse vaheline teatavaid lennundusküsimusi käsitlev leping (edaspidi „leping”) tingimusel, et see sõlmitakse mõnel hilisemal kuupäeval.
            
            
               (2)Lepingu eesmärk on viia liikmesriikide ja Filipiini Vabariigi vahel sõlmitud kümme kahepoolset lennunduslepingut kooskõlla liidu õigusega.
            
            
               (3)Leping tuleks liidu nimel heaks kiita,
            
            
               ON VASTU VÕTNUD KÄESOLEVA OTSUSE: 
            
            
               Artikkel 1
            
            
               Euroopa Liidu ja Filipiini Vabariigi valitsuse vaheline teatavaid lennundusküsimusi käsitlev leping (edaspidi „leping”) kiidetakse liidu nimel heaks.
            
            
               Lepingu tekst on lisatud käesolevale otsusele.
            
         
         
            
               Artikkel 2
            
            
               Nõukogu eesistuja nimetab isiku, kes on volitatud liidu nimel esitama kõnealuse lepingu artikli 8 lõikes 1 sätestatud teate, et väljendada Euroopa Liidu nõusolekut end lepinguga siduda.
            
            
               Artikkel 3
            
            
               Käesolev otsus jõustub selle vastuvõtmise kuupäeval.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  ELT C , , lk .
               
            
      
    ---documentbreak--- 
      
         
               EUROOPA KOMISJON
            Brüssel,27.5.2016
            COM(2016) 303 final
            LISA
            järgmise dokumendi juurde:
            Ettepanek: Nõukogu otsus
            Euroopa Liidu ja Filipiini Vabariigi valitsuse vahelise teatavaid lennundusküsimusi käsitleva lepingu sõlmimise kohta
            
               
         
         
            
               LISA
            
            
               järgmise dokumendi juurde:
            
            
               Ettepanek: Nõukogu otsus
            
            
               Euroopa Liidu ja Filipiini Vabariigi valitsuse vahelise teatavaid lennundusküsimusi käsitleva lepingu sõlmimise kohta
            
            
               EUROOPA LIIT
            
            
            
               ühelt poolt ja 
            
            
            
               FILIPIINI VABARIIGI VALITSUS
            
            
            
               (edaspidi „Filipiinid“)
            
            
            
               teiselt poolt
            
            
            
               (edaspidi „lepinguosalised“),
            
            
            
               MÄRKIDES, et Euroopa Liidu mitme liikmesriigi ning Filipiinide vahel on sõlmitud kahepoolsed lennunduslepingud, mis sisaldavad Euroopa Liidu õigusega vastuolus olevaid sätteid,
            
            
            
               MÄRKIDES, et Euroopa Liidul on ainupädevus mitmes küsimuses, mis võivad sisalduda Euroopa Liidu liikmesriikide ja kolmandate riikide vahelistes kahepoolsetes lennunduslepingutes,
            
         
         
            
            
               MÄRKIDES, et Euroopa Liidu õiguse alusel on Euroopa Liidu liikmesriigis asuvatel Euroopa Liidu liikmesriigi lennuettevõtjatel õigus mittediskrimineerivale juurdepääsule Euroopa Liidu liikmesriikide ja kolmandate riikide vahelistele lennuliinidele,
            
            
            
               VÕTTES ARVESSE Euroopa Liidu ja teatavate kolmandate riikide vahelisi lepinguid, millega kõnealuste kolmandate riikide kodanikele nähakse ette võimalus omandada osalus lennuettevõtjates, kellele on antud tegevusluba vastavalt Euroopa Liidu õigusele;
            
            
            
               TÕDEDES, et Euroopa Liidu liikmesriikide ja Filipiinide vaheliste kahepoolsete lennunduslepingute teatavad sätted, mis on vastuolus Euroopa Liidu õigusega, tuleb viia sellega vastavusse, et luua Euroopa Liidu ja Filipiinide vahelistele lennuteenustele kindel õiguslik alus ning tagada nimetatud lennuteenuste säilimine,
            
            
            
               MÄRKIDES, et Euroopa Liidu õiguse alusel ei tohi lennuettevõtjad sõlmida lepinguid, mis võivad mõjutada Euroopa Liidu liikmesriikide vahelist kaubandust ning mille eesmärgiks või tagajärjeks on konkurentsi tõkestamine, piiramine või moonutamine,
            
            
            
               TÕDEDES, et Euroopa Liidu liikmesriikide ja Filipiinide vahel sõlmitud kahepoolsete lennunduslepingute sätted, millega: i) nõutakse või soodustatakse ettevõtjatevaheliste lepingute või ettevõtjate ühenduste otsuste vastuvõtmist või kooskõlastatud tegevust, millega takistatakse, moonutatakse või piiratakse lennuettevõtjate vahelist konkurentsi asjaomastel marsruutidel, või ii) tugevdatakse sellise lepingu, otsuse või kooskõlastatud tegevuse mõju või iii) delegeeritakse lennuettevõtjatele või muudele eraettevõtjatele vastutus selliste meetmete võtmise eest, millega takistatakse, moonutatakse või piiratakse lennuettevõtjate vahelist konkurentsi asjakohastel marsruutidel, võivad muuta ettevõtjate suhtes kohaldatavad konkurentsieeskirjad ebatõhusaks,
            
            
            
               MÄRKIDES, et Euroopa Liidu eesmärk nendel läbirääkimistel ei ole suurendada Euroopa Liidu ja Filipiinide vahelise lennuliikluse kogumahtu, mõjutada Euroopa Liidu liikmesriikide lennuettevõtjate ja Filipiinide lennuettevõtjate vahelist tasakaalu ega käsitleda kehtivate kahepoolsete lennunduslepingute liiklusõigussätete muutmist,
            
            
            
               ON KOKKU LEPPINUD JÄRGMISES: 
            
            
            
               ARTIKKEL 1
            
            
               Üldsätted
            
            
            
               1.
                     Käesolevas lepingus tähendab mõiste „liikmesriigid“ Euroopa Liidu liikmesriike ning mõiste „ELi aluslepingud“ Euroopa Liidu lepingut ja Euroopa Liidu toimimise lepingut. 
            
            
         
         
            
               2.
                     Viiteid 1. lisas loetletud lepingute osaliseks oleva liikmesriigi kodanikele käsitatakse viidetena Euroopa Liidu liikmesriikide kodanikele.
            
            
            
               3.
                     Viiteid 1. lisas loetletud lepingute osaliseks oleva liikmesriigi lennuettevõtjatele või lennuliinidele käsitatakse viidetena asjaomase liikmesriigi määratud lennuettevõtjatele või lennuliinidele.
            
            
            
               ARTIKKEL 2
            
            
               Liikmesriigipoolne määramine 
            
            
            
               1.
                     Käesoleva artikli lõige 2 asendab 2. lisa punktis a loetletud artiklite vastavad sätted seoses lennuettevõtja määramisega liikmesriigi poolt ning sellele Filipiinide poolt tegevus- ja muude lubade andmisega ning lõige 3 asendab 2. lisa punktis b loetletud artiklite vastavad sätted seoses lennuettevõtjatele tegevus- ja muude lubade andmisest keeldumise, nende tühistamise, peatamise või piiramisega. 
            
            
            
               2.
                     Kui liikmesriik on lennuettevõtja määranud, annab Filipiinide lennuettevõtjale minimaalse protseduurilise viivitusega asjakohased tegevus- ja muud load, tingimusel et:
            
            
            
               i.
                     lennuettevõtja on asutatud määrava liikmesriigi territooriumil vastavalt ELi aluslepingutele ning tal on kehtiv lennutegevusluba kooskõlas Euroopa Liidu õigusega; ja
            
            
            
               ii.
                     lennuettevõtja on lennuettevõtja sertifikaadi välja andnud liikmesriigi tõhusa ja jätkuva reguleeriva kontrolli all ning asjaomane lennundusamet on määramisel selgelt nimetatud; ja
            
            
            
               iii.
                     lennuettevõtja on otse või enamusosaluse kaudu liikmesriikide ja/või liikmesriikide kodanike ja/või 3. lisas loetletud muude riikide ja/või nende muude riikide kodanike omandis ning nende tõhusa kontrolli all.
            
            
            
               3.
                     Filipiinid võivad liikmesriigi määratud lennuettevõtjale tegevus- või muude lubade andmisest keelduda, need tühistada, peatada või neid piirata, kui:
            
            
            
               i.
                     lennuettevõtja ei ole asutatud määrava liikmesriigi territooriumil vastavalt ELi aluslepingutele või tal puudub Euroopa Liidu õigusega kooskõlas olev kehtiv lennutegevusluba; või
            
         
         
            
            
               ii.
                     lennuettevõtja ei ole lennuettevõtja sertifikaadi välja andnud liikmesriigi tõhusa ja jätkuva reguleeriva kontrolli all või asjaomane lennundusamet ei ole määramisel selgelt nimetatud; või
            
            
            
               iii.
                     lennuettevõtja ei ole otse või enamusaktsiate kaudu liikmesriikide ja/või liikmesriikide kodanike või teiste 3. lisas loetletud riikide ja/või teiste riikide kodanike omandis või nende tõhusa kontrolli all või
            
            
            
               iv.
                     lennuettevõtjale on juba antud tegevusluba Filipiinide ja mõne liikmesriigi vahelise kahepoolse lepingu raames ning Filipiinid suudavad tõendada, et käesolevast lepingust tulenevate liiklusõiguste kasutamine marsruudil, mis hõlmab punkti selles liikmesriigis, tähendaks teise lepinguga kehtestatud liiklusõiguspiirangutest kõrvalehoidmist.
            
            
            
               Käesolevast lõikest tulenevat õigust kasutades ei diskrimineeri Filipiinid liikmesriikide lennuettevõtjaid kodakondsuse alusel.
            
            
            
               ARTIKKEL 3
            
            
               Ohutus
            
            
            
               1.
                     Käesoleva artikli lõikega 2 täiendatakse 2. lisa punktis c loetletud artiklite vastavaid sätteid. 
            
            
            
               2.
                     Kui liikmesriik on määranud lennuettevõtja, mis on teise liikmesriigi reguleeriva kontrolli all, kohaldatakse selle teise liikmesriigi ohutusnõuete vastuvõtmise, täitmise või säilitamise ning lennuettevõtjale tegevusloa andmise suhtes Filipiinide õigusi, mis tulenevad lennuettevõtja määranud liikmesriigi ja Filipiinide vahelise lepingu ohutussätetest.
            
            
            
               ARTIKKEL 4
            
            
               Lennukikütuse maksustamine
            
            
            
               1.
                     Käesoleva artikli lõikega 2 täiendatakse 2. lisa punktis d loetletud artiklite vastavaid sätteid. 
            
         
         
            
            
               2.
                     Olenemata mis tahes vastupidistest sätetest ei takista 2. lisa punktis d loetletud lepingutes sätestatu liikmesriiki kehtestamast mittediskrimineerivaid makse, lõive, tollimakse ega tasusid kütuse suhtes, mis tarnitakse tema territooriumil kasutamiseks Filipiinide määratud lennuettevõtja õhusõidukis, mis peab lennuühendust kõnealuse liikmesriigi teatava punkti ja selle liikmesriigi või mõne muu liikmesriigi territooriumil asuva muu punkti vahel.
            
            
            
               ARTIKKEL 5
            
            
               Vastavus konkurentsieeskirjadele
            
            
            
               1.
                     Olenemata mis tahes vastupidistest sätetest ei lubata 1. lisas loetletud lepingutes sätestatuga i) soodustada ettevõtjatevaheliste lepingute või ettevõtjate ühenduste otsuste vastuvõtmist või kooskõlastatud tegevust, millega takistatakse, moonutatakse või piiratakse konkurentsi; ii) tugevdada sellise lepingu, otsuse või kooskõlastatud tegevuse mõju ega iii) delegeerida eraettevõtjatele vastutust selliste meetmete võtmise eest, millega takistatakse, moonutatakse või piiratakse konkurentsi.
            
            
            
               2.
                     1. lisas loetletud lepingute sätteid, mis on vastuolus käesoleva artikli lõikega 1, ei kohaldata.
            
            
            
               ARTIKKEL 6
            
            
               Lepingu lisad
            
            
            
               Käesoleva lepingu lisad on lepingu lahutamatu osa.
            
            
            
               ARTIKKEL 7
            
            
               Läbivaatamine või muutmine 
            
            
            
               Lepinguosalised võivad igal ajal vastastikusel kokkuleppel käesoleva lepingu läbi vaadata või seda muuta.
            
            
         
         
            
               ARTIKKEL 8
            
            
               Jõustumine ja ajutine kohaldamine 
            
            
            
               1.
                     Käesolev leping jõustub, kui lepinguosalised on teineteisele kirjalikult teatanud, et nad on lõpetanud lepingu jõustumiseks vajalikud siseriiklikud menetlused.
            
            
            
               2. 
                     Olenemata lõikest 1 nõustuvad lepinguosalised käesolevat lepingut ajutiselt kohaldama alates järgmise kuu esimesest päevast pärast seda, kui lepinguosalised on teatanud üksteisele lepingu jõustamiseks vajalike menetluste lõpuleviimisest.
            
            
            
               3. 
                     Käeolevat lepingut kohaldatakse kõigi 1. lisas loetletud lepingute ja kokkulepete suhtes, sh nende lepingute ja kokkulepete suhtes, mis ei ole käesoleva lepingu allkirjastamise kuupäevaks jõustunud.
            
            
            
               ARTIKKEL 9
            
            
               Lõpetamine
            
            
            
               1.
                     Kui mõni 1. lisas loetletud leping lõpetatakse, lõpetatakse samal ajal ka kõik käesoleva lepingu need sätted, mis on seotud 1. lisas loetletud asjaomase lepinguga. 
            
            
            
               2.
                     Kui kõik 1. lisas loetletud lepingud lõpetatakse, lõpetatakse samal ajal ka käesolev leping. 
            
            
            
               SELLE KINNITUSEKS on nõuetekohaselt volitatud isikud käesolevale lepingule allakirjutanud.
            
            
            
               Koostatud [….(koht)] [… …(kuupäev)] […(aasta)] kahes eksemplaris bulgaaria, eesti, hispaania, hollandi, horvaadi, inglise, itaalia, kreeka, leedu, läti, malta, poola, portugali, prantsuse, rootsi, rumeenia, saksa, slovaki, sloveeni, soome, taani, tšehhi ja ungari keeles, kusjuures kõik tekstid on võrdselt autentsed.
            
            
         
         
            
            
               EUROOPA LIIDU NIMEL:
                     FILIPIINI VABARIIGI NIMEL:
                     
            
            
            
               1. lisa
            
            
            
               Käesoleva lepingu artiklis 1 osutatud lepingute nimekiri
            
            
            
               Filipiinide ja Euroopa Liidu liikmesriikide vahelised lennunduslepingud (koos muudatuste või parandustega), mis on käesoleva lepingu allkirjastamise kuupäevaks sõlmitud, allkirjastatud või parafeeritud:
            
            
            
               -
                     Austria föderaalvalitsuse ja Filipiini Vabariigi valitsuse vaheline lennutranspordileping, allkirjastatud Manilas 12. augustil 1992, edaspidi 2. lisas „Filipiinide–Austria leping“;
            
            
            
               -
                     Belgia Kuningriigi valitsuse ja Filipiini Vabariigi valitsuse vaheline lennutranspordileping, allkirjastatud Manilas 30. jaanuaril 1970, edaspidi 2. lisas „Filipiinide–Belgia leping“;
            
            
            
               -
                     Tšehhi ja Slovaki Liitvabariigi valitsuse ja Filipiini Vabariigi valitsuse vaheline lennutranspordileping, allkirjastatud Prahas 23. aprillil 1992, edaspidi 2. lisas „Filipiinide – Tšehhi Vabariigi leping“;
            
            
            
               -
                     Taani Kuningriigi valitsuse ja Filipiini Vabariigi valitsuse vaheline lennutranspordileping, allkirjastatud Oslos 8. mail 1969, edaspidi 2. lisas „Filipiinide–Taani leping“;
            
            
            
               -
                     Filipiini Vabariigi valitsuse ja Rootsi Kuningriigi valitsuse vaheline lennutranspordileping, allkirjastatud Oslos 8. mail 1969, edaspidi 2. lisas „Filipiinide–Rootsi leping“;
            
            
            
               -
                     Saksamaa Liitvabariigi valitsuse ja Filipiini Vabariigi valitsuse vaheline lennutranspordileping, allkirjastatud Manilas 6. augustil 1971, edaspidi 2. lisas „Filipiinide–Saksa leping“;
            
         
         
            
            
               -
                     Kreeka kuningliku valitsuse ja Filipiini Vabariigi valitsuse vaheline lennutranspordileping, allkirjastatud Ateenas 8. oktoobril 1949, edaspidi 2. lisas „Filipiinide–Kreeka leping“;
            
            
            
               -
                     Ungari Vabariigi valitsuse ja Filipiini Vabariigi valitsuse vaheline lennundusleping, allkirjastatud Budapestis 21. mail 1992, edaspidi 2. lisas „Filipiinide–Ungari leping“;
            
            
            
               -
                     Luksemburgi Suurhertsogiriigi valitsuse ja Filipiini Vabariigi valitsuse vaheline lennutranspordileping, allkirjastatud Luxembourgis 21. novembril 2001, edaspidi 2. lisas „Filipiinide–Luksemburgi leping“;
            
            
            
               -
                     Poola Vabariigi valitsuse ja Filipiinide Vabariigi valitsuse vaheline tsiviillennundusleping, allkirjastatud Manilas 1. juulil 1993, edaspidi 2. lisas „Filipiinide–Poola leping“;
            
            
            
               2. lisa
            
            
            
               1. lisas loetletud lepingute artiklid, millele on osutatud käesoleva lepingu artiklites 2–4
            
            
            
               a) Määramine:
            
            
            
               -
                     Filipiinide–Austria lepingu artikkel 3;
            
            
               -
                     Filipiinide–Belgia lepingu artikkel 3;
            
            
               -
                     Filipiinide – Tšehhi Vabariigi lepingu III artikkel;
            
            
               -
                     Filipiinide–Taani lepingu artikkel 3;
            
            
               -
                     Filipiinide–Rootsi lepingu artikkel 3;
            
         
         
            
               -
                     Filipiinide–Saksamaa lepingu artikli 3 lõige 1;
            
            
               -
                     Filipiinide–Kreeka lepingu artiklid 2 ja 3;
            
            
               -
                     Filipiinide–Ungari lepingu III artikkel;
            
            
               -
                     Filipiinide–Luksemburgi lepingu III artikkel;
            
            
               -
                     Filipiinide–Poola lepingu III artikkel.
            
            
            
               b) Tegevus- ja muude lubade andmisest keeldumine, nende tühistamine, peatamine või piiramine:
            
            
            
               -
                     Filipiinide–Austria lepingu artikkel 3;
            
            
               -
                     Filipiinide–Belgia lepingu artikkel 3;
            
            
               -
                     Filipiinide – Tšehhi Vabariigi lepingu III artikkel;
            
            
               -
                     Filipiinide–Taani lepingu artikkel 3;
            
            
               -
                     Filipiinide–Rootsi lepingu artikkel 3;
            
            
               -
                     Filipiinide–Saksamaa lepingu artikli 3 lõiked 4 ja 5 ning lõike 6 esimene lause;
            
            
               -
                     Filipiinide–Kreeka lepingu artikkel 6;
            
            
               -
                     Filipiinide–Ungari lepingu IV artikkel;
            
            
               -
                     Filipiinide–Luksemburgi lepingu III artikkel;
            
            
               -
                     Filipiinide–Poola lepingu III artikkel.
            
            
            
               c) Ohutus:
            
         
         
            
            
               -
                     Filipiinide–Austria lepingu artikkel 6;
            
            
               -
                     Filipiinide–Belgia lepingu artikkel 11;
            
            
               -
                     Filipiinide – Tšehhi Vabariigi lepingu X artikkel;
            
            
               -
                     Filipiinide–Taani lepingu artikkel 11;
            
            
               -
                     Filipiinide–Rootsi lepingu artikkel 11;
            
            
               -
                     Filipiinide–Saksamaa lepingu artikkel 10;
            
            
               -
                     Filipiinide–Kreeka lepingu artikkel 4;
            
            
               -
                     Filipiinide–Ungari lepingu XIII artikkel;
            
            
               -
                     Filipiinide–Luksemburgi lepingu XI artikkel;
            
            
               -
                     Filipiinide–Poola lepingu XII artikkel.
            
            
            
               d) Lennukikütuse maksustamine:
            
            
            
               -
                     Filipiinide–Austria lepingu artikkel 7;
            
            
               -
                     Filipiinide–Belgia lepingu artikkel 4;
            
            
               -
                     Filipiinide – Tšehhi Vabariigi lepingu IV artikkel;
            
            
               -
                     Filipiinide–Taani lepingu artikkel 4;
            
            
               -
                     Filipiinide–Rootsi lepingu artikkel 4;
            
            
               -
                     Filipiinide–Saksamaa lepingu artikkel 4;
            
         
         
            
               -
                     Filipiinide–Kreeka lepingu artikkel 3;
            
            
               -
                     Filipiinide–Ungari lepingu V artikkel;
            
            
               -
                     Filipiinide–Luksemburgi lepingu IV artikkel;
            
            
               -
                     Filipiinide–Poola lepingu IV artikkel.
            
            
            
               3. lisa
            
            
            
               Käesoleva lepingu artiklis 2 osutatud muud riigid
            
            
            
               a)
                     Islandi Vabariik (Euroopa Majanduspiirkonna lepingu alusel);
            
            
            
               b)
                     Liechtensteini Vürstiriik (Euroopa Majanduspiirkonna lepingu alusel);
            
            
            
               c)
                     Norra Kuningriik (Euroopa Majanduspiirkonna lepingu alusel);
            
            
            
               d)
                     Šveitsi Konföderatsioon (Euroopa Ühenduse ja Šveitsi Konföderatsiooni vahelise lennutranspordilepingu alusel).